เต็มที่แล้ว 2 นักแข่งไทย ได้ประสบการณ์ล้ำค่าจากศึกที่ญี่ปุ่น
นักแข่งไทย สู้สุดใจ กฤษฎิ์-พุทธมนต์ ในศึก Netz Cup Vitz Race พร้อมนำประสบการณ์มาพัฒนาฝีมือ สร้างโอกาสให้นักแข่งไทยได้ไปเปิดประสบการณ์ลงสนามแข่งร่วมกับนักแข่งระดับอินเตอร์ ที่ประเทศญี่ปุ่น อย่างต่อเนื่อง,วันที่ 17 พ.ย. 62 บริษัท โตโยต้า มอเตอร์ ประเทศไทย จำกัด ส่ง 2 นักแข่งดาวรุ่งฝีมือดีจากรายการ โตโยต้า กาซู เรซซิ่ง มอเตอร์สปอร์ต 2019 ในรุ่นโคโรลลา อัลติส วันเมคเรซ โมโม่ พุทธมนต์ ธนะพาสุข หมายเลข 96 จากทีม CFON RACING TEAM และ กล้า กฤษฎิ์ วสุรัตน์ หมายเลข 69 จากทีม Singha-Muangthai-Pakelo by Tein Master Shop ไปแข่งขันร่วมกับนักแข่งญี่ปุ่น ที่ผ่านการคัดเลือกจากทั่วภูมิภาค ในรายการใหญ่ประจำปี Toyota Gazoo Racing Netz Cup Vitz Race ณ สนาม Twin Ring Motegi ประเทศญี่ปุ่น,ในรอบควอลิฟายด์ด้วยรถยนต์ TOYOTA Vitz เครื่องยนต์เบนซิน 1,500 ซีซี  โมโม่-พุทธมนต์ ลงสนามด้วยรถหมายเลข 122 และ กล้า-กฤษฎิ์ ลงทดสอบฝีมือด้วยรถหมายเลข 222 ท่ามกลางนักแข่งแดนซามูไร ปรากฏกว่า นักแข่งไทยผ่านควอลิฟายด์ไปได้ โดยกฤษฎิ์ได้ตำแหน่งโพลโพสิชั่นออกสตาร์ตลำดับที่ 21 และ พุทธมนต์ได้โพสิชั่นออกสตาร์ตลำดับที่ 27  ,จากนั้นในช่วงที่ 2 ของการแข่งขัน 2 นักแข่งไทยพยายามทำอย่างเต็มที่เพื่อสู้กับนักแข่งเจ้าบ้านชนิดไม่ยอมรามือ จบการแข่งขันรวม 8 รอบ ระยะทางรวม 38.4 กิโลเมตร กฤษฎิ์จบการแข่งขันลำดับที่ 24 และพุทธมนต์จบการแข่งขันด้วยลำดับที่ 27 จากรถแข่งทั้งหมด 37 คัน ,หลังจบการแข่งขัน กฤษฎิ์กล่าวว่า เป็นประสบการณ์ที่ดีมากที่ผมได้มีโอกาสมาลงสนามรายการอินเตอร์ในต่างประเทศแบบนี้ นักแข่งชาวญี่ปุ่นที่เข้าแข่ง ทุกคนล้วนมีฝีมือและมีทักษะในการขับแบบดีมากๆ สนามนี้อย่างที่บอกคือ ต้องใช้ความเร็วในการขับ ตัวสนามมีโค้งเยอะ แต่ละโค้งหน้าตาคล้ายๆ กัน แต่กลับมีวิธีในการขับไม่เหมือนกัน มีขึ้นเขา-ลงเขา ทำให้ต้องใช้เทคนิคในการคุมเบรกคุมความเร็วให้เหมาะสม ซึ่งครั้งนี้เรื่องเด่นๆ ที่ผมได้เรียนรู้คือ เทคนิคการเบรก ซึ่งสังเกตจากนักแข่งในสนาม ต้องบอกว่ามีทักษะการเบรกและควบคุมรถดีมาก ผมคิดว่าตอนที่ขับในเมืองไทย สิ่งที่เราทำดีอยู่แล้ว พอมาเห็นกับตารู้สึกเลยว่า มันมีเทคนิคที่ดีกว่าจริงๆ จากนี้จะนำประสบการณ์ที่ได้ไปฝึกฝนและกลับมาใช้ในการแข่งขันที่ประเทศไทยต่อไปครับ,ด้านพุทธมนต์ กล่าวเสริมว่า การแข่งขันวันนี้พวกเราพยายามทำอย่างเต็มที่เลยครับ แม้จะมีเวลาในการฝึกซ้อมน้อยแต่พวกเราตั้งใจและมุ่งมั่นจะทำให้ดีที่สุด ซึ่งก็ไม่ผิดหวังผมสามารถรักษาตำแหน่งในสนามไว้ได้ การได้มาครั้งนี้ก็ยิ่งเพิ่มประสบการณ์ในรายการต่างประเทศให้ตัวเอง ได้เรียนรู้การทำงานของทุกฝ่าย และได้มิตรภาพดีๆ เพื่อนนักแข่งที่จริงจังเวลาแข่งขัน แต่นอกสนามก็ได้มีโอกาสพูดคุยกันแบบสนุกสนาน แล้วทุกคนในสนามคือรักษากฎ กติกา มีมารยาทในการขับมากๆ มืออาชีพกันทุกคนเลยครับ พวกเราทั้งคู่ประทับใจจริงๆ และต้องขอขอบคุณ บริษัท โตโยต้า มอเตอร์ ประเทศไทย จำกัด, รายการโตโยต้า กาซู เรซซิ่ง มอเตอร์สปอร์ต และทุกๆ กำลังใจจากเมืองไทยที่ส่งมาเชียร์พวกเราครับ จากนี้จะกลับไปเตรียมตัวลงแข่งขันสนามสุดท้ายของโตโยต้า กาซู เรซซิ่ง มอเตอร์สปอร์ต 2019 ที่จังหวัดเชียงใหม่ ช่วงสิ้นเดือนนี้ครับ,ทั้งนี้ แฟนๆ มอเตอร์สปอร์ตสามารถติดตามชมภาพบรรยากาศของ 2 นักแข่งไทย จากรายการ Toyota Gazoo Racing Netz Cup Vitz Race ร่วมชมและเชียร์การแข่งขันวันเมคเรซใหญ่ที่สุดในอาเซียน สนามสุดท้ายของปี เพื่อค้นหาแชมป์ออฟ เดอะ เยียร์ Toyota Gazoo Racing Motorsport 2019 ระหว่างวันที่ 30 พฤศจิกายน-1 ธันวาคม ที่สนามกีฬาสมโภชเชียงใหม่ 700 ปี ได้ทาง www.facebook.com/ToyotaGazooRacingMotorsportThailand และ IG: ToyotaGazooRacingMotorsport
นักแข่งไทย สู้สุดใจ กฤษฎิ์-พุทธมนต์ ในศึก Netz Cup Vitz Race พร้อมนำประสบการณ์มาพัฒนาฝีมือ สร้างโอกาสให้นักแข่งไทยได้ไปเปิดประสบการณ์ลงสนามแข่งร่วมกับนักแข่งระดับอินเตอร์ ที่ประเทศญี่ปุ่น
กฤษฎิ์ วสุรัตน์,พุทธมนต์ ธนะพาสุข,นักแข่งรถ,โตโยต้า มอเตอร์ ประเทศไทย,โตโยต้า กาซู เรซซิ่ง มอเตอร์สปอร์ต 2019,โตโยต้า กาซู เรซซิ่ง